Anjing gembala Catalonia

Anjing gembala Catalonia ialah satu baka anjing gembala Sepanyol. Ia berasal dari lembah dan kaki bukit Pergunungan Pyrénées di Catalonia, tetapi telah tersebar ke serata Catalonia dan kebanyakan bahagian Sepanyol; terdapat persatuan baka di Belanda, di Finland, di Jerman, dan di Perancis.

Ia digunakan secara tradisional untuk menggembala haiwan ternakan, khususnya kuda dan biri-biri. Pada abad kedua puluh satu, ia juga mungkin dibela sebagai haiwan teman.

Sejarah
Anjing gembala Catalonia diterbitkan daripada bekas populasi anjing gembala berbulu panjang yang meluas dan berbeza-beza di Pergunungan Pyrénées, yang daripadanya anjing gembala Pyrénées dan anjing gembala Basque turut diterbitkan. Ia diiktiraf sebagai baka pada masa pembentukan Real Sociedad Central para el Fomento de las Razas Caninas en España ("Persatuan Pusat Diraja untuk Kemajuan Baka Anjing di Sepanyol") pada tahun 1911. Piawaian baka pertama dirangka pada tahun 1929 dan diterima pakai oleh Persekutuan Kinologi Antarabangsa apabila pertubuhan itu menerima baka ini secara muktamad pada tahun 1954. Piawaian baharu dipersiapkan pada tahun 1982 dan diubah suai pada masa pembentukan Club del Gos d'Atura Català pada tahun 1984.

Ciri
Ketinggian pada paras kelasa adalah dalam julat  untuk jantan dan  untuk betina. Lapis bulunya panjang dan sama ada rata atau sedikit beralun dan berbeza-beza daripada perang kekuning-kuningan hingga sabel gelap dan kelabu cerah hingga kelabu gelap. Terdapat juga keragaman berbulu pendek bagi baka ini, namun ia hampir pupus.

Saiz dan berat
Ketinggian pada paras kelasa ialah  dan beratnya ialah  untuk anjing jantan;  dan  untuk anjing betina.

Bulu dan warna bulu
Panjang dan lembik dan sedikit bergulung. Dilihat dari jauh anjing berkenaan kelihatan ekawarna dan mungkin mempunyai cahaya warna lebih cerah pada anggota tubuh. Apabila dilihat dari dekat, ada kejelasan bahawa warna itu berasal daripada campuran helaian bulu dengan cahaya warna berlainan: perang kekuning-kuningan, perang lebih kurang kemerah-merahan, kelabu ,dan hitam. Panjang, rata, atau sangat sedikit beralun, kasar dengan lapis bulu bawah lebat pada keseluruhan sepertiga belakang tubuh. Pada kepala, janggut, misai, jambul, dan kening yang tidak menjejaskan penglihatan dapat diperhatikan. Ekornya cukup dilitupi dengan bulu seperti keempat-empat anggota tubuh. Ada kejelasan bahawa semasa salin bulu, suatu fenomena tipikal dapat diperhatikan: berlaku dalam dua tempoh. Pertama sekali, ini menjejaskan lapis bulu di bahagian depan, yang memberikan gambaran dua bahagian dengan lapis bulu berlainan; kemudian bahagian belakang anjing berkenaan bersalin bulu dan semuanya menjadi seragam semula.

Perangai
Baka ini digunakan untuk penggembalaan dan sebagai anjing peliharaan. Kerana kecerdasannya, anjing gembala Catalonia, seperti kebanyakan anjing gembala, mudah dilatih. Anjing ceria ini cemerlang dalam sukan anjing, seperti ketangkasan dan tarian anjing. Di sebalik penampilannya, anjing berani ini juga digunakan sebagai anjing pemerhati. Ia merupakan "anjing serba sedia" dan teman hebat.

Ia menjaga biri-biri tanpa memerlukan arahan. Aktiviti (ruangan luar) dan gangguan mencukupi menjadikan anjing ini sebagai teman rumah ang tenang dan seimbang. Baka ini sesuai untuk orang yang mempunyai teknik tegas dan yang dapat memberi anjing berkenaan senaman cukup. Sosialisasi awal adalah penting, khususnya jika anjing ini berada di sekeliling kanak-kanak. Anjing ini mempertahankan keluarganya dan menjadi terikat dengannya.

Kesihatan
Anjing gembala Catalonia terdedah kepada displasia pinggul. Purata jangka hayatnya ialah 12 hingga 14 tahun.

Catatan

Rujukan

Bacaan lanjut










Gembala Catalonia, Anjing
Gembala Catalonia, Anjing
Gembala Catalonia, Anjing
Gembala Catalonia, Anjing
Gembala Catalonia, Anjing